CELEX: 31987R2163
Language: el
Date: 1987-07-22 00:00:00
Title: Κανονισμός (ΕΟΚ) αριθ. 2163/87 της Επιτροπής της 22ας Ιουλίου 1987 για παρέκκλιση από τον κανονισμό (ΕΟΚ) αριθ. 1599/84 όσον αφορά τον συντελεστή μετατροπής που θα εφαρμοστεί στην ενίσχυση και στην ελάχιστη τιμή για τις κονσέρβες ανανά της περιόδου 1987/88

Avis juridique important

|

31987R2163

Κανονισμός (ΕΟΚ) αριθ. 2163/87 της Επιτροπής της 22ας Ιουλίου 1987 για παρέκκλιση από τον κανονισμό (ΕΟΚ) αριθ. 1599/84 όσον αφορά τον συντελεστή μετατροπής που θα εφαρμοστεί στην ενίσχυση και στην ελάχιστη τιμή για τις κονσέρβες ανανά της περιόδου 1987/88  

Επίσημη Εφημερίδα αριθ. L 202 της 23/07/1987 σ. 0040 - 0040

***** ΚΑΝΟΝΙΣΜΟΣ (ΕΟΚ) αριθ. 2163/87 ΤΗΣ ΕΠΙΤΡΟΠΗΣ  της 22ας Ιουλίου 1987  για παρέκκλιση από τον κανονισμό (ΕΟΚ) αριθ. 1599/84 όσον αφορά τον συντελεστή μετατροπής που θα εφαρμοστεί στην ενίσχυση και στην ελάχιστη τιμή για τις κονσέρβες ανανά της περιόδου 1987/88  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 525/77 του Συμβουλίου της 14ης Μαρτίου 1977 που καθιερώνει ένα καθεστώς ενισχύσεως στην παραγωγή για τις κονσέρβες ανανά (1), όπως τροποποιήθηκε τελευταία από τον κανονισμό (ΕΟΚ) αριθ. 1699/85 (2), και ιδίως το άρθρο 6,  Εκτιμώντας:  ότι, βάσει των συνδυασμένων διατάξεων του άρθρου 1 παράγραφος 2 του κανονισμού (ΕΟΚ) αριθ. 2077/85 της Επιτροπής (3) και του άρθρου 10 του κανονισμού (ΕΟΚ) αριθ. 1599/84 της Επιτροπής (4), όπως τροποποιήθηκε τελευταία από τον κανονισμό (ΕΟΚ) αριθ. 3951/86 (5), για τον ανανά που παραδίδεται στη βιομηχανία, το γενεσιουργό αίτιο θεωρείται ότι λαμβάνει χώρα την 1η Ιουνίου και ο συντελεστής μετατροπής που εφαρμόζεται στην ελάχιστη τιμή είναι η αντιπροσωπευτική ισοτιμία που ισχύει την 1η Ιουνίου·  ότι οι συντελεστές μετατροπής που θα εφαρμοστούν στον τομέα του ανανά τροποποιήθηκαν από την 1η Ιουλίου 1987· ότι, για οικονομικούς λόγους, θα πρέπει να προβλεφθεί η εφαρμογή των τροποποιημένων συντελεστών για τις συμβάσεις που εκτελούνται από την 1η Ιουλίου 1987·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Μεταποιημένων Προϊόντων με βάση το Οπωροκηπευτικά,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  1. Όσον αφορά τις κονσέρβες ανανά που παράγονται κατά την περίοδο 1987/88, κατά παρέκκλιση από τις διατάξεις του άρθρου 10 παράγραφοι 1 και 2 του κανονισμού (ΕΟΚ) αριθ. 1599/84,  α) για τις συμβάσεις που εκτελούνται πριν από την 1η Ιουλίου 1987, το γενεσιουργό αίτιο του δικαιώματος ενισχύσεως και ο συντελεστής μετατροπής που εφαρμόζονται στην ελάχιστη τιμή είναι εκείνοι που ισχύουν για την περίοδο 1986/87·  β) για τις συμβάσεις που εκτελούνται από την 1η Ιουλίου 1987, για τον καθορισμό του γενεσιουργού αιτίου του δικαιώματος στην ενίσχυση και του συντελεστή μετατροπής που εφαρμόζεται στην ελάχιστη τιμή, η ημερομηνία της αρχής της περιόδου αντικαθίσταται από εκείνη της 1ης Ιουλίου.  2. Οι αρμόδιες αρχές που ορίζονται από τα κράτη μέλη μεριμνούν ώστε η ελάχιστη τιμή που εμφαίνεται στις συμβάσεις που συνάπτονται πριν από την 1η Ιουλίου 1987 και δεν έχουν εκτελεστεί στις 30 Ιουνίου 1987 να προσαρμοστούν σύμφωνα με τις διατάξεις της παραγράφου 1.  Άρθρο 2  Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 22 Ιουλίου 1987.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 73 της 21. 3. 1977, σ. 46.  (2) ΕΕ αριθ. L 163 της 22. 6. 1985, σ. 12.  (3) ΕΕ αριθ. L 196 της 26. 7. 1985, σ. 28.  (4) ΕΕ αριθ. L 152 της 8. 6. 1984, σ. 16.  (5) ΕΕ αριθ. L 365 της 24. 12. 1986, σ. 46.